মায়ের বলে ব্যাট করছে ছেলে, ভিডিও শেয়ার করে যা বললেন কাইফ
রাস্তায় দাঁড়িয়ে ব্যাট করছে ছোট্ট শিশু। অপরপ্রান্তে বল করছেন মা। আশপাশে দাঁড়িয়ে মা ছেলের ব্যাট-বলের অনুশীলন দেখছেন ক্রিকেট ভক্তরা। এই অসাধারণ মুহূর্তের একটি ভিডিও ক্যামেরাবন্দি করেছেন ভারতের সাবেক ব্যাটসম্যান মোহাম্মদ কাইফ।







এরকমই একটি ভিডিও সোমবার নিজের টুইটার অ্যাকাউন্ট থেকে শেয়ার করেছেন ভারতের কিংবদন্তী ব্যাটসম্যান কাইফ। এরই মধ্যে সেই ভিডিও ভাইরালও হয়ে গেছে। এ নিয়ে তুমুল হইচই পড়ে গেছে সামাজিক যোগাযোগমাধ্যম ব্যবহারকারীদের মধ্যে।




২৭ সেকেন্ডের সেই ভিডিওতে দেখা যাচ্ছে, মা ছেলে দুজনের পোশাকই বেশ মলিন।রাস্তায় দাঁড়িয়ে বল করছেন মা। সবুজ রঙের প্লাস্টিকের ব্যাট নিয়ে প্রস্তুত ছেলে। তার দিকে প্লাস্টিকের বল ছুড়ে দিলেন মা। সেই বল গড়াতে গড়াতে আসতেই জোরে ব্যাট চালাচ্ছে বাচ্চাটি।ওই বল কুড়িয়ে এনে আবার বল ছুড়ছেন জননী।
এই ভিডিও আপলোড করে কাইফ লিখেছেন, মা বল করছেন, ছেলে ব্যাট করছে। এক কথায় অসাধারণ। এতে এখন পর্যন্ত ১৪ হাজারের বেশি লাইক পড়েছে। পাশাপাশি এটি দেখেছেন প্রায় ৭৪ হাজার টুইটার ব্যবহারকারী।
 

সূত্র: এনডিটিভি।

রাস্তায় দাঁড়িয়ে ব্যাট করছে ছোট্ট শিশু। অপরপ্রান্তে বল করছেন মা। আশপাশে দাঁড়িয়ে মা ছেলের ব্যাট-বলের অনুশীলন দেখছেন ক্রিকেট ভক্তরা। এই অসাধারণ মুহূর্তের একটি ভিডিও ক্যামেরাবন্দি করেছেন ভারতের সাবেক ব্যাটসম্যান মোহাম্মদ কাইফ।